ওবায়দুল কাদের বলেন, সাড়ে তিন ঘণ্টা ধরে খোলামেলা আলোচনা হয়েছে। কেউ কেউ দুই-তিন বার বক্তব্য রেখেছেন। ভালো আলোচনা হয়েছে। তারা চাইলে আবারো আলোচনা হতে পারে। দূরত্বটা বহুদিনের। টানাপোড়েনের পেছনে সেনসিটিভ কিছু ইস্যু। বিএনপি আমলে ২১ আগস্টের মতো নৃশংস ঘটনা ঘটেছে। তারপরও আমরা কম্প্রোমাইজ করেছি। সংলাপ নিয়ে আমরা আশাবাদী। অপজিশন কীভাবে রিঅ্যাক্ট করে সেটা তাদের ব্যাপার। আমি তো মনে করি না, এখানে ব্যর্থতার কিছু আছে। শুরুটা ভালো হয়েছে। দীর্ঘদিনের গ্যাপ, লং ডিস্টেন্স, এটাকে রাতারাতি ম্যাজিক্যাল ট্রান্সফরমেশন সম্ভব না, ক্লোজ করাও সম্ভব না। কিন্তু কিছু বিষয়ে ইতিবাচক অগ্রগতি হয়েছে।